- એપીએમસીની અતિપ્રતિષ્ઠાભરી ચૂંટણીમાં એક હથ્થુ શાસનનો અંત લાવવામાં સદભાવ પેનલે સફળતા મેળવી છે. પાછલી ત્રણ ટર્મથી એપીએમસીમાં સત્તા ભોગવતી પ્રગતિ પેનલની સામે આ વખતે સદભાવ પેનલે ઝુકાવ્યુ હતું. સામાન્ય રીતે ગાંધીનગર જિલ્લાના સહકારી ક્ષેત્રમાં નવી પેનલોને ઝાઝી સફળતા મળતી નથી. જો કે સદભાવ પેનલે ખેડૂત વિભાગની આઠેય બેઠકો કબજે કરીને નવો ચીલો ચાતર્યો છે. પરિણામે, આગામી સમયમાં યોજાનારી સહકારી બેંકો, દૂધ મંડળી જેવી વિવિધ ચૂંટણીઓમાં પણ એકહથ્થુ શાસનને પડકારવા નવી પેનલો મેદાને આવે તેવી શક્યતાઓ વધી છે.